झाबुआ लोकसभा उपचु
मनीष दीक्षित | भोपाल
निकाय चुनाव नतीजों ने भाजपा के संगठन पर भी सवाल खड़े कर दिए हैं। साफ है कि उम्मीदवार का चयन बहुत महत्वपूर्ण होता है। इसलिए हार से संगठन के कर्ताधर्ता किनारा नहीं कर सकते। वहीं इन नतीजों से लग रहा है की पार्टी की पकड़ ग्रामीण इलाकों में कुछ ढीली पड़ी है। ये नतीजे सत्ताधारी पार्टी के लिए निश्चित ही चिंता का विषय हैं। शेष| पेज 8 पर
क्योंकि नगरीय निकाय के ये चुनाव महाकौशल, मालवा, बुंदेलखंड और बघेलखंड में हुए थे। सभी क्षेत्रों में कांग्रेस को मिली बढ़त पर भाजपा आने वाले द
झाबुआ लोकसभा उपचुनाव में मिली करारी हार के बाद भाजपा को नगरीय निकाय चुनावों में भी पराजय का सामना करना पड़ा है। आठ नगरीय निकायों के हुए चुनाव में भाजपा को पांच पर हार मिली है। उसके प्रत्याशी सिर्फ तीन निकायों में ही जीत दर्ज करा सके। पिछले चुनाव में भेड़ाघाट नगर परिषद को छोड़कर सभी स्थानों पर भाजपा का कब्जा था। कांग्रेस ने नगर पालिका शाजापुर के साथ भेड़ाघाट, धामनोद, मझौली और ओरछा नगर परिषद में जीत दर्ज की। भाजपा मंदसौर और सीहोर नगरपालिका के अलावा शाहगंज नगर परिषद पर ही अपना कब्जा बरकरार रख पाई है। शेष| पेज 8 पर
वार्डों में भाजपा का परचम : - आठ नगरीय निकायों के 179 वार्डों में हुए चुनाव में भाजपा के 93 और कांग्रेस के 61 पार्षद चुने गए हैं। 29 वार्डों में निर्दलीय प्रत्याशी जीते हैं। सीहोर और मंदसौर नगरपालिका में भाजपा की परिषद बनना तय है। कांग्रेस ने शाजापुर में अध्यक्ष के पद पर जरूर विजय हासिल कर ली है, लेकिन उसके और भाजपा के 14-14 पार्षद जीते हैं। एक निर्दलीय पार्षद है। परिषद गठन के लिए 29 में से 15 पार्षद होना जरूरी है। ऐसे में निर्दलीय प्रत्याशी का रुख तय करेगा कि परिषद किसकी बनेगी। इसके अलावा पांच नगर परिषदों में शाहगंज में भाजपा की परिषद बन गई है। भेड़ाघाट में कांग्रेस, की परिषद बनी है। धामनोद, मझौली और ओरछा में परिषद गठन के लिए कांग्रेस को निर्दलीय पार्षदों के समर्थन की जरूरत होगी।
अनूपपुर जिला पंचायत : अनूपपुर जिला पंचायत के 11 वार्डों क्रमश: माया चौधरी, सरला सिंह, भूपेन्द्र सिंह, विश्वनाथ सिंह, स्नेहलता फुक्कू सोनी, रामेश्वरी देवी, मंगलदीन साहू, शकुन्तला सिंह श्याम, रामसिंह, सुदामा सिंह और रुपमती जिला पंचायत सदस्य के पद पर विजयी हुई हैं।
शाजापुर नगरपालिका में भाजपा अपना कब्जा बरकरार नहीं रख पाई यहां कांग्रेस की प्रत्याशी शीतल भट्ट ने भाजपा की संगीता भंडावत को 2822 वोटों से हराया। वहीं सीहोर में भाजपा के पूर्व जिला पंचायत अध्यक्ष जसपाल सिंह अरोरा की प|ी अमिता अरोरा ने कांग्रेस प्रत्याशी रीना यादव को 10 हजार 278 वोटों से हराया। मंदसौर नगरपालिका में भाजपा के प्रहलाद बंधवार ने पूर्व मंत्री नरेंद्र नाहटा के पुत्र सोमिल नाहटा को 6800 वोटों से पराजित किया।
कांग्रेस बागियों को बाहर करेगी : कांग्रेस ने सीहोर व मंदसौर नगर पालिका और शाहगंज नगर परिषद की हार को गंभीरता से लिया है। तीनों निकायों में पार्टी ऐसे बागियों को बाहर का रास्ता दिखाने जा रही है, जिन्होंने कांग्रेस के अधिकृत प्रत्याशियों के खिलाफ निर्दलीय उम्मीदवार खड़े कर भाजपा को लाभ पहुंचाया।
वर्जन
यह कार्यकर्ताओं की जीत है। प्रदेश और देश की भाजपा सरकार से जनता का मोहभंग हो गया है। बिहार से कांग्रेस के पक्ष में जीत की जो हवा चली थी, वह मध्यप्रदेश में झाबुआ संसदीय निर्वाचन क्षेत्र से नगरीय निकायों में पहुंची है।
अरुण यादव, प्रदेशाध्यक्ष, कांग्रेस
लोकतंत्र में मतदाताओं का निर्णय शिरोधार्य
पार्टी मतदाताओं के निर्णय को शिरोधार्य करते हुए जनता की सेवा में कोई कसर नहीं छोड़ेगी। आठ नगरीय निकायों में से पांच हम हारे हैं, लेकिन इन निकायों में सर्वाधिक 93 पार्षद भाजपा के जीते हैं। कांग्रेस के सिर्फ 61 पार्षद ही जीत दर्ज कर सके हैं।
नंदकुमार सिंह चौहान, प्रदेशाध्यक्ष, भाजपा
ग्रामीण इलाकों में भाजपा की पकड़ ढीली पड़ी
सीहोर में भाजपा की अमिता अरोरा और शाजापुर में कांग्रेस की शीतल भट्ट बनीं नपा अध्यक्ष
निकाय जीते हारे अंतर
सीहोर (नपा) अमिता अरोरा (भाजपा) रीना यादव (कांग्रेस) 10,163
शाजापुर (नपा) शीतल भट्ट (कांग्रेस) संगीता भंडावत (भाजपा) 2822
मंदसौर (नपा) प्रहलाद बंधवार (भाजपा) सोमिल नाहटा (कांग्रेस) 6800
भेड़ाघाट (नप) शैला सुनील जैन (कांग्रेस) मालती व्यास (भाजपा) 604
शाहगंज (नप) भैय्यालाल गौर (भाजपा) नरेश गौर (कांग्रेस) 1793
मझौली (नप) रूबी विदेश सिंह (कांग्रेस) अन्नपूर्णा गुप्ता( भाजपा) 472
ओरछा ( नप) राजकुमारी सिंह (कांग्रेस) अयाची निर्मला (भाजपा) 96
धामनोद (नप) विष्णुबाई चव्हाण (कांग्रेस) पार्वती गोरधन (भाजपा) 565
mar_Deva bho_Deva hin_Deva hin_Deva hin_Deva hin_Deva mai_Deva awa_Deva hin_Deva bho_Deva hin_Deva awa_Deva hin_Deva hin_Deva mar_Deva hin_Deva awa_Deva bho_Deva bho_Deva bho_Deva bho_Deva hin_Deva bho_Deva awa_Deva npi_Deva awa_Deva